ທ່ານ ແຄຣີ ກ່າວວ່າ ປະທານາທິບໍດີ ອາສາດ ຕ້ອງລົງ ຈາກຕຳແໜ່ງ
ອົງການ​ຂ່າວ​ຂອງ​ຝຣັ່ງ ລາຍ​ງານ​ວ່າ ພວກ​ກະບົດ ​ແລະ ກອງ​ກຳລັງ​ທີ່​ສະໜັບສະໜູນ​ລັດຖະບານ ​ໄດ້​ຕົກລົງ​ຢຸດ​ຍິງ ທີ່​ຈະ​ເລີ້ມ​ຕົ້ນຂຶ້ນ​ໃນ​ທັນທີ.
ພວກຕໍ່ຕ້ານລັດຖະບານຊີເຣຍ ຈຳນວນນຶ່ງ ໄດ້ຮັບການເຝິກແອບ ໂດຍສະຫະລັດ ແລະ ບັນດາຄູ່ພັນທະມິດ ໄດ້ພາກັນບຸກເຂົ້າໄປ ໃນພາກເໜືອຂອງຊີເຣຍແລ້ວ ອີງຕາມກຸ່ມຕິດຕາມສົງຄາມກູ່ມນຶ່ງ ກຸ່ມສິ້ງຊອມສິດທິມະນຸດຢູ່ໃນຊີເຣຍ ກ່າວໃນວັນອາທິດມື້ນີ້ ວ່າ ນັກຕໍ່ສູ້ 75 ຄົນ ທີ່ໄດ້ຮັບການເຝິກແອບ ໃນເທີກີ ໄດ້ຂ້າມເຂົ້າໄປ ໃນຊີເຣຍ ເມື່ອຕອນເຊົ້າໆ ຂອງວັນເສົາວານນີ້ ບັນດາເຈົ້າໜ້າທີ່ ໃນກຸ່ມແນວໂຮມທີ່ນຳພາໂດຍສະຫະລັດ ຍັງບໍ່ໄດ້ໃຫ້ຄຳເຫັນ ຕໍ່ການເຄື່ອນໄຫວດັ່ງກ່າວນັ້ນ ໃນຂະນະດຽວກັນ ອົງການຂ່າວຂອງຝຣັ່ງ ລາຍງານວ່າ ພວກກະບົດ ແລະ ກອງກຳລັງທີ່ສະໜັບສະໜູນລັດຖະບານ ໄດ້ຕົກລົງຢຸດຍິງ ທີ່ຈະເລີ້ມຕົ້ນຂຶ້ນໃນທັນທີ ຍັງບໍ່ມີແຜນການວ່າ ການຢຸດຍິງ ມີໄລຍະເວລາດົນປາໃດ ແຕ່ກຸ່ມສິ້ງຊອມສິດທິມະນຸດ ໃນຊີເຣຍ ກ່າວຖະແຫລງຕໍ່ອົງການຂ່າວ AFP ວ່າ ຝ່າຍຄູ່ຕໍ່ສູ້ກັນ ຈະສືບຕໍ່ທຳການເຈລະຈາກັນ ສຳຫລັບຂໍ້ຕົກລົງທີ່ກວ້າງຂວາງຕື່ມອີກ ໃນວັນເສົາວານນີ້ ລັດຖະມົນຕີຕ່າງປະເທດ ສະຫະລັດ ທ່ານ John Kerry ກ່າວວ່າ ປະທານາທິບໍດີ ຊີເຣຍ ທ່ານ Bashar al-Assad ຕ້ອງລົງອອກຈາກຕຳແໜ່ງ ແຕ່ເວລາຂອງການອອກຈາກຕຳແໜ່ງນັ້ນ ແມ່ນຈະຕ້ອງໄດ້ຕັດສິນໂດຍຜ່ານການເຈລະຈາກັນເສຍກ່ອນ